
ATSAKYMAI Į GAUTUS KLAUSIMUS/PRAŠYMUS,
PIRKIMO DOKUMENTŲ PATIKSILINIMAI, PAAIŠKINIMAI

[bookmark: _Hlk109113810][bookmark: _Hlk96350232]UAB „Skuodo šiluma“ (toliau – Perkantysis subjektas) atviro (supaprastinto) konkurso būdu vykdo viešąjį pirkimą „Administruojamų daugiabučių namų savininkams teikiamų atlygintinų viešųjų aplinkos tvarkymo paslaugų įkainių pirkimas“, pirkimo ID 4392721 (toliau – Pirkimas).
Vadovaujantis bendrųjų Pirkimo sąlygų 5 skyriumi, specialiųjų Pirkimo sąlygų 1 priede nustatytais terminais, Perkantysis subjektas teikia atsakymus į tiekėjų prašymus paaiškinti/patikslinti Pirkimo dokumentų reikalavimus:
1 klausimas: 
„Kvalifikacinių reikalavimų lentelės 1.1. punkte yra nurodyta, kad: 
- Tiekėjas, fizinis ar juridinis asmuo – ūkio subjektas, turi teisę verstis pirkimu perkamų darbų/paslaugų vykdymo veikla.
- Lietuvos Respublikoje registruoto tiekėjo (juridinio asmens) Lietuvos Respublikos juridinių asmenų registro išplėstinio išrašo kopija ar įstatų (aktualios įstatų redakcijos) atitinkamos dalies kopija; tiekėjo (fizinio asmens) teisę verstis statinio techninio projekto rengimo veikla patvirtinančių dokumentų (pavyzdžiui, verslo liudijimo) ar kitų dokumentų, kuriuose būtų nurodyta tiekėjo vykdoma veikla, kopijos; užsienio šalies tiekėjo teisę verstis statybos veikla patvirtinančių dokumentų (atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų, kaip yra nustatyta toje valstybėje, kurioje tiekėjas registruotas) išduotų dokumentų ar priesaikos deklaracijos, liudijančios tiekėjo teisę verstis statinio techninio projekto rengimo veikla) kopijos.
Tačiau, perkančioji organizacija perka ne tik statybos paslaugas, ji taip pat iš esmės perka didžiąją dalį aplinkos tvarkymo paslaugų. Todėl nėra aišku, kodėl reikia pateikti būtent su statyba susijusius dokumentus, nors yra prašoma turėti „teisę verstis pirkimu perkamų darbų/paslaugų vykdymo veikla.“, tokiu atveju galimas tiekėjas galėtų pateikti išrašą apie aplinkos tvarkymą, gatvių valymą ir kt. 
Manoma, kad išimtinai statybų kvalifikacijos reikalavimas riboja tiekėjų dalyvavimą šiame viešajame pirkime, kadangi perkamų paslaugų pobūdis neapima tik statybos darbų, priešingai, didžiąja dalimi perkami aplinkos priežiūros darbai paslaugos. 
Todėl prašome išaiškinti, kokios konkrečiai galimo tiekėjo veiklos įeina į perkančiosios organizacijos reikalavimą „Tiekėjas, fizinis ar juridinis asmuo – ūkio subjektas, turi teisę verstis pirkimu perkamų darbų/paslaugų vykdymo veikla“. “. 

Atsakymas:
Kaip tai nurodoma specialiųjų Pirkimo sąlygų 4 priedo „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“ 1 p., tiekėjų kvalifikacijos reikalavimai nustatomi vadovaujantis Viešųjų pirkimų tarnybos direktoriaus 2017 m. birželio 29 d. aktualios redakcijos įsakymu Nr. 1S-105 patvirtinta Tiekėjo kvalifikacijos reikalavimų nustatymo metodika (toliau – Metodika).
Metodikos 9. p. nustato: „Teisės verstis tam tikra veikla tikrinimo tikslas – įsitikinti, kad tiekėjas turi teisę verstis ta veikla, kuri reikalinga pirkimo sutarčiai įvykdyti. Pirkimo vykdytojas turi teisę pirkimo procedūrų metu tikrinti kvalifikaciją dėl teisės verstis veikla ne visa apimtimi, pavyzdžiui, kai tam tikra kvalifikacija gali būti įgyjama tik sutarties vykdymo metu – tam tikrų leidimų, sertifikatų, licencijų išdavimas siejamas su pirkimo sutarties vykdymo metų įgyjamomis teisėmis, gaunama informacija, naudojamu nekilnojamu turtu ir pan. Tokiu atveju pirkimo vykdytojas pirkimo dokumentuose nustato, jo nuomone, svarbiausius teisės verstis atitinkama veikla reikalavimus, kuriuos tikrins, ir pirkimo dokumentuose nurodo, kad tais atvejais, kai pirkimo dokumentuose nenustatyta, kad tiekėjo kvalifikacija dėl teisės verstis atitinkama veikla tikrinama arba pagal pirkimo dokumentuose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas pirkimo vykdytojui įsipareigoja, kad pirkimo sutartį vykdys tik tokią teisę turintys asmenys“.
Specialiųjų Pirkimo sąlygų 8 priede „Aplinkos tvarkymo paslaugų įkainiai“ nurodomas Pirkimu perkamų paslaugų, darbų įkainių apibūdinimas tame tarpe „Pavienių gatvių dangoje esančių duobių užtaisymas (šaltu asfaltu)“; „Pavienių gatvių dangoje esančių duobių užtaisymas (asfalto išfrezomis)“; „Plytelėmis grįsto šaligatvio remontas su pasluoksnio atstatymu“; „Naujo plytelėmis grįsto šaligatvio įrengimas su pagrindo įrengimu“; „Trinkelėmis grįsto šaligatvio remontas su pasluoksnio atstatymu“; „Naujo trinkelėmis grįsto šaligatvio įrengimas su pagrindo įrengimu iki 10 kv. m“; „Seno šaligatvio išardymas rankiniu būdu“; „Nuvažiavimų, tinkančių neįgaliesiems, įrengimas (gatvių bordiūrų ir plytelių nuleidimas)“; „Viešųjų erdvių konstrukcinių elementų remontas (suolų, stendų, vaikų žaidimų aikštelių, autobusų stotelių, turėklų ir kt. dažymas)“; „Suolo su atlošu dažymas“; „Suolo be atlošo dažymas“; „Konstrukcinių elementų pastatymas (suolas, stendas, vaikų žaidimų aikštelės elementas)“; „Betoninės šiukšlių dėžės pagaminimas“; „Betoninės šiukšlių dėžės pastatymas“; „Kitas rankinis darbas (smulkiems, bendrastatybiniams darbams)“; „Akmeninio grindinio įrengimas, naudojant vibroplokštę, su pagrindo įrengimu“ ir t. t. Visi šie Pirkimu perkami darbai atitinka aktualios redakcijos Lietuvos respublikos vyriausybės 1995 m. gegužės 17 d. Nutarimu Nr. 696 patvirtinto Ekonominės veiklos rūšių klasifikatoriaus (EVRK) F dalies „Statyba“ požymius. Atitinkamai, remiantis LR teisiniu reglamentavimu, specialiųjų Pirkimo sąlygų 4 priedo „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“ 1.1. p. nustatytas teisės verstis atitinkama veikla reikalavimas. Pastebėtina, kad specialiųjų Pirkimo sąlygų 4 priedo „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“ 1.1. p. nenustato tam tikrų leidimų, sertifikatų, licencijų pateikimo reikalavimo. Atitinkamai Perkantysis subjektas ekonomiškai naudingiausią pasiūlymą pateikusio Lietuvos Respublikoje registruoto tiekėjo (juridinio asmens) prašys pateikti tik Lietuvos Respublikos juridinių asmenų registro išplėstinio išrašo kopiją ar įstatų (aktualios įstatų redakcijos) atitinkamos dalies kopiją kur turėtu būti nurodoma tiekėjo teisė verstis atitinkama, kaip jau minėta ne licencijuojama, veikla.
Nežiūrint į aukščiau išdėstytą, siekiant užtikrinti Pirkimo dokumentų aiškumą ir ne dviprasmiškumą, tikslinamas specialiųjų Pirkimo sąlygų 4 priedo „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“ 1.1. p. antro stulpelio reikalavimas aktualios redakcijos reikalavimą išdėstant sekančiai: „Lietuvos Respublikoje registruoto tiekėjo (juridinio asmens) Lietuvos Respublikos juridinių asmenų registro išplėstinio išrašo kopija ar įstatų (aktualios įstatų redakcijos) atitinkamos dalies kopija; tiekėjo (fizinio asmens) teisę verstis atitinkama veikla patvirtinančių dokumentų (pavyzdžiui, verslo liudijimo) ar kitų dokumentų, kuriuose būtų nurodyta tiekėjo vykdoma statybos ir/ar kita valymo veikla, kopijos; užsienio šalies tiekėjo teisę verstis statybos ir/ar kita valymo veikla patvirtinančių dokumentų (atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų, kaip yra nustatyta toje valstybėje, kurioje tiekėjas registruotas) išduotų dokumentų ar priesaikos deklaracijos, liudijančios tiekėjo teisę verstis statybos ir/ar kita valymo veikla kopijos“.
Perkantysis subjektas pabrėžia ir atkreipia dėmesį į specialiųjų Pirkimo sąlygų 4 priedo „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“ lentelės paskutinėje dalyje pateikiamą pastabą: „Perkantysis subjektas pirkimo dalyviams nustato tik būtinuosius minimalius kvalifikacijos reikalavimus pagal Metodikos nuostatas. Tais atvejais, kai tiekėjo ir pirkimo sutartį vykdysiančių specialistų kvalifikacija dėl teisės verstis atitinkama veikla netikrinama arba pagal pirkimo sąlygose nustatytus kvalifikacijos reikalavimus tikrinama ne visa apimtimi, tačiau norminiai teisės aktai numato tam tikrus reikalavimus dėl teisės verstis veikla, tiekėjas įsipareigoja, kad pirkimo sutartį vykdys tik tokią teisę turintys asmenys. Tiekėjas perkančiajam subjektui paprašius, turės pateikti atitinkamus dokumentus, įrodančius, kad sutartį vykdys tik tokią teisę turintys asmenys iki atitinkamų veiklų vykdymo pradžios“.

Pridedama: aktualios redakcijos specialiųjų Pirkimo sąlygų 4 priedas „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“.

Pirkimo komisija
